এই সিস্টেমটি বেশ ভালই কাজ করে, তবে যখন এই সিস্টেম প্রথম অনুমোদন দেওয়া হয়েছিল, তখন রঙ্গিন টিভি অথবা ডিসপ্লে নিয়ে হিসাব করা হয়নি। ফলে ১৯৫০ সালে একটি উভয়সঙ্কট সৃষ্টি হয়। কিভাবে এনটিএসসিতে রঙ অন্তর্ভূক্ত করা যায়? তাও আবার বাজারে থাকা লাখ লাখ সাদাকালো টেলিভিশন নষ্ট না করেই। শেষপর্যন্ত ১৯৫৩ সালে এনটিএসসিতে রঙ অন্তর্ভুক্ত করার একটি প্রক্রিয়া অনুমোদন দেওয়া হয়। তবে, এই ফরমেটে রঙ যুক্ত করার প্রক্রিয়া এর জন্য একটি দুর্বলতা। এই ফরমেটকে বিশেষজ্ঞদের অনেকেই বলে থাকেন, নেভার টোয়াইস দ্য সেম কালার, অর্থাৎ একই রঙ দুবার নয়।